Einn greindist með kórónuveiruna innanlands í gær og var í sóttkví. Þórólfur Guðnason segir að ekki séu öll kurl komin til grafar varðandi smit enda séu fleiri útsettir.
Nýgengi innanlandssmita lækkar enn. Það stendur nú í fjórtán á hverja hundrað þúsund íbúa í dag en var sextán í gær. Tvennt liggur á sjúkrahúsi með COVID nítján, 199 í sóttkví og 83 eru í einangrun. Af þeim dvelja 27 í sóttkvíarhúsinu Lind í Reykjavík. Hátt í þrjú hundruð eru á sóttkvíarhóteli í Reykjavík og um tíu á Egilsstöðum.
Þórólfur telur að smitrakning hafi náð utan um smit utan sóttkvíar. Öll smit síðustu vikur segir Þórólfur vera af breska afbrigðinu en hann hvetur fólk eindregið til að fara í skimun.
Fólk þarf að passa sig. Þetta stendur og fellur með því hvað við sem einstaklingar gerum. Að við reynum að forðast hópamyndanir sem mest jafnvel þótt mörkin séu 20.
Það kunna þetta allir og það skiptir öllu máli.
Hátt í þrjátíu nemendur í fimmta bekk Öldutúnsskóla og þrír kennarar eru í sóttkví eftir að smit var staðfest í árganginum. Önnur börn í skólanum þurfa ekki að fara í sóttkví. Öll kennsla í Menntaskólanum í Hamrahlíð verður um netið út vikuna því kennari þar greindist með kórónuveiruna.
Talsverðar tilslakanir taka gildi á morgun fimmtudag sem gert er ráð fyrir að gildi í þrjár vikur. Þórólfur segir ráðleggingar sínar að stórum hluta hafa skilað sér í reglugerð heilbrigðisráðherra.
ég lagði til að áhorfendur yrðu ekki leyfðir á íþróttaviðburðum en ráðherra gerði það.
það er ekkert við því að segja finnst mér.
Allt íþróttastarf kemst í gang á ný, fjöldatakmarkanir fara úr tíu í tuttugu og sundlaugar, skíðasvæði og kvikmynda- og leikhús verða opnuð að nýju.
Einn greindist með kórónuveiruna innanlands í gær og var í sóttkví. 